สรุปภาวะตลาดต่างประเทศวานนี้
สรุปภาวะตลาดต่างประเทศ ประจำวันที่ 12 มิ.ย.60
13 มิ.ย. 2560

ดัชนีดาวโจนส์ตลาดหุ้นนิวยอร์กปิดลบ เมื่อคืนนี้ (12 มิ.ย.) โดยตลาดได้รับแรงกดดันจากการร่วงลงของหุ้นกลุ่มเทคโนโลยี หลังจากบริษัทหลักทรัพย์มิซูโฮได้ปรับลดอันดับความน่าลงทุนของหุ้นบริษัทแอปเปิล อิงค์ นอกจากนี้ นักลงทุนยังชะลอการซื้อขายก่อนที่การประชุมของธนาคารกลางสหรัฐ (เฟด) จะมีขึ้นในวันที่ 13-14 มิ.ย. โดยมีกระแสคาดการณ์เป็นวงกว้างว่า เฟดจะปรับขึ้นอัตราดอกเบี้ยในการประชุมครั้งนี้
ดัชนีเฉลี่ยอุตสาหกรรมดาวโจนส์ปิดที่ 21,235.67 จุด ลดลง 36.30 จุด หรือ -0.17% ดัชนี S&amp;P500 ปิดที่ 2,429.39 จุด ลดลง 2.38 จุด หรือ -0.10% ดัชนี Nasdaq ปิดที่ 6,175.46 จุด ลดลง 32.45 จุด หรือ -0.52%
 
ตลาดหุ้นยุโรปปิดร่วงลง เมื่อคืนนี้ (12 มิ.ย.) หลังจากหุ้นกลุ่มเทคโนโลยีร่วงลงอย่างหนัก นอกจากนี้ นักลงทุนยังวิตกกังวลเกี่ยวกับสถานการณ์การเมืองในอังกฤษ หลังจากผลการเลือกตั้งบ่งชี้ว่า พรรคอนุรักษ์นิยมของนางเทเรซา เมย์ ไม่ได้ครองเสียงข้างมากในรัฐสภา
ดัชนี Stoxx Europe 600 ร่วงลง 1% ปิดที่ 386.62 จุด
ดัชนี CAC-40 ตลาดหุ้นฝรั่งเศสปิดที่ 5,240.59 จุด ลดลง 59.12 จุด หรือ -1.12% ดัชนี DAX ตลาดหุ้นเยอรมันปิดที่ 12,690.44 จุด ลดลง 125.28 จุด หรือ -0.98% และดัชนี FTSE 100 ตลาดหุ้นลอนดอนปิดที่ 7,511.87 จุด ลดลง 15.46 จุด หรือ -0.21%
 
ตลาดหุ้นลอนดอนปิดในแดนลบ เมื่อคืนนี้ (12 มิ.ย.) ด้วยแรงกดดันจากปัจจัยการเมืองในอังกฤษ หลังพรรคอนุรักษ์นิยมของนายกรัฐมนตรีเทเรซา เมย์ สูญเสียเสียงข้างมากในสภาสามัญชนจากการเลือกตั้งเมื่อสัปดาห์ที่แล้ว ซึ่งส่งผลให้เกิดความไม่แน่นอนเกี่ยวกับการผลักดันนโยบายต่างๆของรัฐบาล โดยเฉพาะในการเดินหน้าเจรจาแยกตัวออกจากสหภาพยุโรป (Brexit)
ดัชนี FTSE 100 ลดลง 15.46 จุด หรือ -0.21% ปิดที่ 7,511.87 จุด
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดบวก เมื่อคืนนี้ (12 มิ.ย.) เนื่องจากนักลงทุนซื้อเก็งกำไรหลังจากสัญญาน้ำมันร่วงลงอย่างหนักเมื่อสัปดาห์ที่ผ่านมา อย่างไรก็ตาม นักลงทุนยังคงวิตกกังวลเกี่ยวกับภาวะน้ำมันล้นตลาด หลังจากมีรายงานว่า การผลิตน้ำมันของไนจีเรียและลิเบียมีแนวโน้มปรับตัวสูงขึ้น
สัญญาน้ำมันดิบ WTI ส่งมอบเดือนก.ค. เพิ่มขึ้น 25 เซนต์ หรือ 0.6% ปิดที่ 46.08 ดอลลาร์/บาร์เรล
สัญญาน้ำมันดิบเบรนท์ส่งมอบเดือนส.ค. เพิ่มขึ้น 14 เซนต์ หรือ 0.3% ปิดที่ 48.29 ดอลลาร์/บาร์เรล
 
สัญญาทองคำตลาดนิวยอร์กปิดปรับตัวลดลง ติดต่อกันเป็นวันที่ 4 เมื่อคืนนี้ (12 มิ.ย.) โดยได้รับแรงกดดันจากการคาดการณ์ที่ว่า ธนาคารกลางสหรัฐ (เฟด) จะปรับขึ้นอัตราดอกเบี้ยในการประชุมสัปดาห์นี้
สัญญาทองคำตลาด COMEX (Commodity Exchange) ส่งมอบเดือนส.ค. ลดลง 2.5 ดอลลาร์ หรือ 0.2% ปิดที่ระดับ 1,268.90 ดอลลาร์/ออนซ์
สัญญาโลหะเงินส่งมอบเดือนก.ค. ลดลง 27.9 เซนต์ หรือ 1.62% ปิดที่ 16.994 ดอลลาร์/ออนซ์
สัญญาพลาตินัมส่งมอบเดือนก.ค. เพิ่มขึ้น 4.2 ดอลลาร์ หรือ 0.45% ปิดที่ 944.5 ดอลลาร์/ออนซ์
สัญญาพัลลาเดียมส่งมอบเดือนก.ย. เพิ่มขึ้น 8.05 ดอลลาร์ หรือ 1% ปิดที่ 864.25 ดอลลาร์/ออนซ์
 
สกุลเงินดอลลาร์สหรัฐอ่อนค่าลง เมื่อเทียบกับเงินสกุลหลักๆ ในการซื้อขายที่ตลาดนิวยอร์กเมื่อคืนนี้ (12 มิ.ย.) ก่อนหน้าธนาคารกลางสหรัฐ (เฟด) จะเริ่มต้นการประชุมกำหนดนโยบายเป็นเวลา 2 วันในวันนี้ตามเวลาสหรัฐ ขณะที่มีกระแสคาดการณ์เป็นวงกว้างว่า เฟดจะมีมติปรับขึ้นอัตราดอกเบี้ยในการประชุมครั้งนี้
ยูโรแข็งค่าขึ้นเมื่อเทียบกับดอลลาร์สหรัฐ ที่ระดับ 1.1200 ดอลลาร์ จากระดับ 1.1197 ดอลลาร์ ในขณะที่ปอนด์อ่อนค่าลงแตะ 1.2643 ดอลลาร์ จากระดับ 1.2730 ดอลลาร์ และดอลลาร์ออสเตรเลียแข็งค่าขึ้นที่ระดับ 0.7532 ดอลลาร์ จากระดับ 0.7528 ดอลลาร์
ดอลลาร์อ่อนค่าลงเมื่อเทียบกับเยน ที่ระดับ 109.83 เยน จากระดับ 110.17 เยน และอ่อนค่าลงเมื่อเทียบกับฟรังก์สวิส ที่ระดับ 0.9689 ฟรังก์สวิส จากระดับ 0.9690 ฟรังก์สวิส
*ตลาดหุ้นออสเตรเลีย ปิดทำการวันที่ 12 มิ.ย.เนื่องในวันเฉลิมพระชนมพรรษาสมเด็จพระราชินี
*ตลาดหุ้นมาเลเซีย ปิดทำการวันที่ 12 มิ.ย.เนื่องในวันเผยแพร่คัมภีร์อัลกุรอ่าน